《月窗以所画观音见遗为赋一篇》
宋代·喻良能

白衣仙人云海上，肉眼欲看唯想像。
月窗道人心孔开，貌得人天行道相。
吾闻伯时晚画佛，妙处不减王摩诘。
龙眠久矣寂无人，安得却有伯时笔。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。